text: Pige med bamse gik på motorvejen - nu er hun hentet igen
  12 december 2016 kl. 12.28
  Politiet måtte mandag omkring middagstid hente en pige, der gik på motorvejen lige syd for rastepladsen Ustrup Øst ved Haderslev.
  En lang række bilister troede næsten ikke deres egne øjne, da de mandag omkring middagstid kørte på den Sønderjyske Motorvej nær rasteplads Ustrup Øst.
  Her kom en pige med en bamse i hånden gående i nødsporet i nordgående retning. Pigen blev hentet af politiet og taget med til Aabenraa Sygehus, hvor hun nu er blevet hentet igen.
  - Det viste sig, at det var en 14-årig pige fra en institution i Haderslev, og de har hentet hende igen. Pigen ville ikke tale med os, så ret meget mere ved vi ikke, siger vagtchef Søren Strægaard ved Syd- og Sønderjyllands Politi til TV SYD.
  Pigen der gik på Den Sønderjyske Motorvej er en 14 årig pige fra en institution i Haderslev. Hun er tilbage på institutionen. #politidk
  
  
  